**?** on yhdysvaltalaisen rap-artistin XXXTentacionin toinen ja viimeinen studioalbumi, joka julkaistiin ennen hänen kuolemaansa. Sen julkaisivat 16. maaliskuuta 2018 levy-yhtiöt Bad Vibes Forever, Caroline Distribution ja Capitol Music Group. Levyn tuotti pääasiassa John Cunningham, ja sillä vierailevat muun muassa PnB Rock, Travis Barker ja Joey Badass.

*?* debytoi ykkössijalla Yhdysvaltain Billboard 200 -listalla, mikä oli XXXTentacionin siihen asti paras sijoitus. RIAA myönsi menestyksen vuoksi platinalevyn 7. elokuuta 2018. Albumin markkinoinnin vuoksi julkaistiin kolme singleä: "SAD!", "Changes" ja "Moonlight". XXXTentacionin kuoltua 18. kesäkuuta 2018 "SAD!" tuli suosituimmaksi kappaleeksi usealla listalla, muun muassa Billboard Hot 100:lla. Albumin vuosipäivän deluxe-painos julkaistiin myöhästelyn jälkeen 6. syyskuuta 2019, ja sen mukana tulivat albumin instrumentaalit, EP *A Ghetto Christmas Carol* (2017), äänimuistiot levyn nauhoitusistunnoista ja uutta materiaalia, jossa mukana olivat amerikkalainen rap-artisti Rico Nasty ja japanilainen videopelien säveltäjä Yoko Shimomura.

Tausta
------

XXXTentacionin 17. elokuuta 2017 julkaistu debyyttialbumi oli kaupallinen menestys. Albumin julkaisun jälkeen hän ilmoitti lopettavansa musiikin tekemisen saamiensa negatiivisten kommenttien takia, mutta allekirjoitti kuitenkin lopulta 6 miljoonan dollarin yhden albumin sopimuksen Caroline Distributionin kanssa ja julkaisi *A Ghetto Christmas Carol* EP:n SoundCloudissaan 11. joulukuuta 2017. 

*A Ghetto Christmas Carol* -EP:n julkaisun jälkeen XXXTentacion ilmoitti valmistelevansa kolmea uutta albumia. Vapauduttuaan kotiarestista 23. joulukuuta 2017 hän ilmoitti albumien nimien olevan *Bad Vibes Forever*, *Skins* ja *?*.

Sävellys
--------

Albumin kappaleet edustavat useita musiikkityylejä, kuten akustista, emoa, indie-rockia, old school hip-hopia ja trapia. Kappale "i don't even speak spanish lol" on reggaeton-poppia, kun taas "infinity (888)" on "klassinen hip-hop-kappale".

Mainostusepäilyt
----------------

Kansikuva esitettiin ensimmäisen kerran XXXTentacionin Instagram-tarinassa 28. tammikuuta 2018 otsikolla "tulossa pian". Myöhemmin sinä päivänä hän selitti:

> "This albums not about the words, it's about the feeling...it'll be very hard to understand, but very easy to listen to...it's not what you're expecting, even if you feel like you understand my music, be prepared to not understand this music."
> 
> 

> "Albumissa ei ole kyse sanoista vaan tunteesta...sitä on vaikea ymmärtää, mutta helppo kuunnella...se ei ole sitä, mitä odotatte, vaikka kokisitte ymmärtävänne musiikkiani, valmistautukaa siihen, ettette ymmärrä tätä." (*suom*.)
> 
> 

21. helmikuuta 2018 XXXTentacion julkaisi SoundCloudissa kappaleen "Hope", joka on omistettu Floridan koulusurmasta selviytyneille. Maaliskuussa hän myös isännöi hyväntekeväisyyskonserttia eloonjääneille ja esitti surunvalittelut uhreille. 

Kappaleen julkaisun jälkeen 25. helmikuuta 2018 räppäri julkaisi sosiaalisessa mediassa muokattuja kuvia kanadalaisesta rap-artistista Drakesta ja epämääräisiä viestejä, joissa hän väitti Draken uhanneen murhata hänet. Myöhemmin XXXTentacion väitti, että hänen tilinsä oli hakkeroitu. Hänen julkaistuaan maaliskuun alussa kappaleet "Sad!" ja "Changes" osa faneista alkoi epäillä, että kohu oli pelkkä julkisuustemppu, jolla hän pyrki mainostamaan kappaleita.

Singlet
-------

"SAD!" ja "changes" julkaistiin 2. maaliskuuta 2018, jolloin ne saattoi suoratoistaa ja ladata. "SAD!" sijoittui julkaisunsa jälkeen sijalle 17 Billboard Hot 100 -listalla, ja pääsi myöhemmin listaykköseksi. Kappale oli XXXTentacionin ensimmäinen listaykkönen. "changes" sijoittui korkeimmillaan sijalle 18. Albumin kolmas single "Moonlight" julkaistiin XXXTentacionin kuoleman jälkeen 14. elokuuta 2018, ja se sijoittui Billboard Hot 100 -listalla sijalle 13.

"#PROUDCATOWNER" Rico Nasty-remiksi julkaistiin elokuussa 2019, ja sillä pyrittiin mainostamaan tuolloin vielä julkaisematonta *?*:n delux-versiota.

Vastaanotto
-----------

HotNewHipHopin arvostelussa albumin kehuttiin olevan "hitaasta keskiosasta huolimatta" XXXTentacionin siihen mennessä tyylikkäintä ja vaikuttavinta tuotantoa, mutta että hän olisi voinut hioa sitä vielä hieman kauemmin. XXL:n arvostelun mukaan albumi oli niin ikään XXXTentacionin siihen mennessä vaikuttavinta tuotantoa, joskin siinä esiintyvät monet eri musiikkityylit tekevät kuuntelukokemuksesta paikoin "huimaavan ja irtonaisen". Lisäksi arvostelussa mainittiin, että albumi saisi olla yhtenäisempi.

Listasijoitukset
----------------

Albumia myytiin ensimmäisellä viikolla 20 000 kappaletta, ja se sijoittui ensimmäiseksi Yhdysvaltain Billboard 200 -listalla. *?* oli ainoa XXXTentacionin albumi, joka pääsi Yhdysvalloissa listaykköseksi. RIAA antoi albumille platinasertifikaatin 7. elokuuta 2018.

*?* nousi listaykköseksi myös Kanadassa, Tšekissä, Tanskassa, Uudessa-Seelannissa, Norjassa ja Ruotsissa. XXXTentacionin kuoleman jälkeen albumi oli listaykkönen myös Alankomaissa ja se nousi Billboard 200:sta sijalta 24 sijalle 3.*lähde?* Myös XXXTentacionin toinen albumi *17* palasi Billboard 200 -listalla top 10 -sijoille.

Kappaleet
---------

1. Introduction (Instructions) – 1.57
2. Alone, Part 3 – 1.49
3. Moonlight – 2.15
4. Sad! – 2.46
5. The Remedy for a Broken Heart (Why Am I So in Love) – 2.40
6. Floor 555 – 1.33
7. Numb – 3.06
8. Infinity (888) – 2.56 (feat. Joey Badass)
9. Going Down! – 1.55
10. 1 – 50.{{{3}}} (feat. Travis Barker)
11. $$$ – 2.10 (Matt Oxin kanssa)
12. Love Yourself – 0.48
13. Smash! – 1.49 (feat. PnB Rock)
14. I Don't Even Speak Spanish LOL – 3.12 (feat.  Rio Santana, Judah ja Carlos Andrez)
15. Changes – 2.02
16. Hope – 1.50
17. Schizophrenia – 1.20
18. Before I Close My Eyes – 1.39

Lähteet
-------

1. ↑  ? [Explicit XXXTentacion] *amazon.com*. Viitattu 3.5.2020.
2. ↑  Bryan Rolli:  *forbes.com*. Viitattu 3.5.2020.
3. ↑  Chris Gillett: There is no question mark over rapper XXXTentacion’s talent [Review] *scmp.com*.  8.4.2018. Viitattu 3.5.2020.
4. ↑  Peter A. BerryPublished: October 27, 2017: XXXTentacion Appears to Quit Making Music - XXL *XXL Mag*. Viitattu 21.8.2020. (englanniksi)
5. 1 2 3  XXXTentacion "?" Review *HotNewHipHop*. Viitattu 21.8.2020. (englanniksi)
6. ↑   "? - XXXTentacion | Songs, Reviews, Credits | AllMusic". en-us
7. ↑  Alexander Estes: A Questionable Album: XXXTentacion "?" Album Review *The Sage*. Viitattu 21.8.2020.
8. ↑  Drake Is Being Accused Of Premeditated Murder, According To This Rapper's Instagram *bet.com*.  Arkistoitu 3.3.2018. Viitattu 21.8.2020.
9. ↑  XXXTentacion Dropping Two Songs Tonight From Album *Urban Islandz*.  2.3.2018. Viitattu 21.8.2020. (englanniksi)
10. ↑  Nick MojicaPublished: March 2, 2018: XXXTentacion Shares Two New Songs *Sad!* and *Changes* - XXL *XXL Mag*. Viitattu 25.8.2020. (englanniksi)
11. ↑  XXXTENTACION Makes Massive Leap On Billboard Hot Artists Chart *hotnewhiphop.com*. Viitattu 22.9.2020. (englanniksi)
12. 1 2  XXXTENTACION *Billboard*. Viitattu 27.8.2020.
13. ↑  Watch XXXTentacion Calmly Collect His Thoughts in 'Moonlight' Video *Billboard*.  1.10.2018. Viitattu 27.8.2020.
14. ↑  Rico Nasty Hops On XXXTentacion's 'ProudCatOwner' For Fiery New Remix: Listen *Billboard*.  21.8.2019. Viitattu 27.8.2020.
15. ↑  Scott GlaysherPublished: April 13, 2018: XXXTentacion Shows Versatility on His '?' Album - XXL *XXL Mag*. Viitattu 27.8.2020. (englanniksi)
16. ↑  Joe Coscarelli: Amid Controversy, XXXTentacion Scores His First No. 1 Album *The New York Times*.  26.3.2018. Viitattu 25.8.2020. (englanniksi)
17. ↑  Keith Caulfield: XXXTentacion's '?' Debuts at No. 1 on Billboard 200 Albums Chart *billboard.com*.  25.3.2018. Viitattu 3.5.2020.
18. ↑  XXXTentacionin ? *riaa.com*. Viitattu 3.5.2020.
19. ↑  Chart History – Billboard Canadian Albums Billboard. Viitattu 22.9.2020. (englanniksi)
20. ↑  CZ - ALBUMS - TOP 100 (Valitse "201812" ja paina Zobrazit.) *hitparada.ifpicr.cz*. Viitattu 22.9.2020.
21. ↑  XXXTentacionin ? *dutchcharts.nl*. Viitattu 3.5.2020.
22. ↑  Keith Caulfield: 5 Seconds of Summer Earn Third No. 1 Album on Billboard 200 Chart With 'Youngblood' *billboard.com*.  24.6.2018. Viitattu 3.5.2020.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:? (XXXTentacion album)